ФРИГИЙСКАТА ВЕЛИКА БОГИНЯ-МАЙКА И ГРЪЦКИЯТ КУЛТ КЪМ КИБЕЛА

1. **Кубаба.**
* от хититски документи от средата на ІІ хил. пр. Хр. е известна Кубаба, „господарка на Каркемиш”
* синът на Супилулиума І, създателят на империята, е първият цар на Каркемиш и служител на Кубаба;
* няма я в Язълъкая

→ в средата на ІІ хил. пр. Хр. Кубаба е сирийска богиня с неизвестна същност; центърът на култа е Каркемиш

* храмът й е част от този на Бога на бурята
* 9-8 в. пр. Хр. се разпространява в Табал, Тиана и до източните граници на Фригия

 Атрибути

 - огледало

 - нар

 - подиум – споменава се в лувийските йероглифни текстове като „Кубаба на подиума”; трон и жертвена масичка; в текстовете няма нищо за храм или култово място;

 - птица – птицата присъства в йероглифното изписване на името на богинята;

 - участва в титулатурата на владетеля – „любим служител на Кубаба”;

 - покровителка на владетеля.

**2. Великата богиня-майка във Фригия.**

 а) изображения

 - винаги права, фронтално, със силно драпирана дреха, полос, от който понякога се спуска воал, затъкнат в колана й (костюмът сигурно е повлиян от Каркемиш)

 - с фиала и птица;

 - в архитектурна рамка;

- в релефа от Гордион, 7-6 в. пр. Хр.; следи от фронтон над главата й (подобно и върху релефите от Анкара, 7 в. пр. Хр. – със съд за пиене, но без птица, в архитектурна рамка, грифон и слънчев диск;

 - фигурки на хищни птици от Гордион; алабастров сокол с бронзова торква и надпис;

 - някои от релефите са в близост до фригийски могили – погребален контекст;

 - скулптурната група от Богазкьой, 6 в. – била е поставена в ниша в укрепителната стена около фригийското селище на Буюккале, близо до градските порти.

 - глава на богинята от Салманкьой, близо до Богазкьой, 7-6 в.;

 - малък релеф под Могила С край Гордион – 7-6 в. пр. Хр. – разделен на отделни панели, на единия – бик, на другия – богинята с разперени ръце и някакъв предмет в ръка (наподобява подреждане с ортостати);

- антропоморфни каменни идоли: 5 от Богазкьой и ок. 15 от Горидон;

 - подобни, изрязани в скалите

→ няма монументален образ на богинята преди 7 в. пр. Хр. – аниконична

 б) назоваване

 - само като „майка” – *matar/mater*

 - с епитети – Кюбелейя – Кюбелейска майка; други епитети: *areyastis, evteveya, imeneia, tiveia*

 - понякога еднакви или сходни епитети в м. и ж. р. – мъжкото божество липсва в изображенията и в назоваванията – вероятно само с епитети;

 в) място на почитане на Великата богиня

 - няма сигурно идентифицирано светилище или храм в града; вероятно светилище на открито в Богазкьой от средата на 8 в. пр. Хр.

 - скални паметници:

 - ниши

 - скални фасади с ниши; „врата”

 - Арсланкая – лъвовете, отворена двукрила врата; навярно вече профанизиран мистериален култ

 - Арсланташ – лъвове на входа на гробницата;

 - дървените „масички за сервиране” от гробниците под могилите край Гордион: повтарят геометричните мотиви на скалните фасади; розета на мястото на централната ниша;

 - коланите от гробниците – сходна украса с тази от фасадите и от дървените мебели; фригийският владетел като служител на Богинята;

 - троновете – за паредри (мъжкото божество остава анонимно) – място за царя в определен ритуален момент;

- скалата е образът и мястото на богопоява на Кибела;

**4. Кибела в Гърция.**

 а) ранната гръцка традиция за Кибела.

Най-ранното споменаване е у Хипонакс от Ефес – 6 в. пр. Хр.

* изравнява я с Бендида у траките
* Кюбебе у Симонид и Хипонакс; Херодот – в Сарди светилище на Кюбебе – връзка с Кубаба?

Пиндар – направил храм на Богинята пред къщата си и заедно с Пан я почитал – девойки пеели песни през нощта

* Деспойна Кюбеле метер

 Върху графит от Епизефирски Локри – 7-6 в. пр. Хр. Кюбалас – дорийски.

Няма мит в ранните извори, набляга се повече на обредната обстановка.

Еврипид – заедно с Дионис.

б) прозвища: Майка на боговете, Орея, Деспойна („Господарка”); азиатската майка, фригийската Кибела.

в) идентификация с гръцки богини

- с Гея – Омировия химн към Гея, майка на боговете; папирусът от Дервени – Земята и майката, и Рея, и Хера са едно

- с Рея – трагедията (пл. Ида на Крит и в Троада, куретите);

- с Деметра – Пиндар: обръща се към Деметра като богинята с кимбалите; Еврипид, „Елена”: Планинската майка на боговете, с кастанетите и колесницата, теглена от лъвове, търси своята дъщеря;

- с Персефона – върху златна орфическа пластина от Турии, Италия

г) приемане на култа в Атина

Началото на 5 в. пр. Хр. е построен Метроон на атинската агора, после елинистически храм на Майката на боговете;

Сведенията са на Юлиан и Фотий:

* метрагюртес (μητραγύρτης), фригиец, идва в Атина и инициира жените в мистериите на Майката на боговете; атиняните го убиват като го хвърлят в яма; последва чума и те получават прорицание, че трябва да почетат убития мъж; построяват булевтериона на мястото, където е убит метрагюртес, правят ограда наоколо и го посвещават на Майката на боговете; там държат архивите и законите
	+ просещи жреци с много лоша репутация
* посветителни релефи на майката от Пирея от средата на 4 в. пр. Хр.

д) иконография – седнала на трон, с фиала и тимпан в ръце; два лъва от двете й страни.

**5. Кибела и Атис.**

Атис не се изобразява преди средата на 4 в. пр. Хр. – върху оброчни релефи и статуетки; митът е още по-късен.

**Диодор,** І в. пр. Хр.**:** Мейон цар на Фригия и Лидия се жени за Диндюме и има момиче, което остава на планината Кибебос. То е отхранено от дивите зверове, нарича се Кибела по планината; тя измисля свирката, кимбалите и тимпаните. По-късно се влюбва в Атис, забременява и тогава е припозната от родителите си. Царят убива Атис, а тя се спуска безумна из планините; среща се с Дионис. Тогава чума върлува из земята на фригите. Те получават предсказание да погребат Атис и да почитат Кибела като богиня. Те издигат олтари на Кибела и правят годишни жертвоприношения, по-късно й издигат храм в Песинус. Мидас също участва.

**Арнобий,** 3-4 в. сл. Хр.**:** Юпитер се опитва да изнасили Великата богиня на пл. Агдос във Фригия, изпуска семето си върху планината, която зачева Агдестис, хермафродит. Боговете го лишават от мъжките органи – от тях израства бадем. Дъщерята на Сангарий слага бадема в пазвата си и забременява с Атис. Агдистис като съперница на Кибела за любовта на Атис.

**Павзаний,** 2 в. сл. Хр.**:** Атис е човек, усърден в култа на богинята. Той не може да има деца. Установява култа на Богинята в Лидия, има много последователи и предизвиква завистта на Зевс, който изпраща глиган да го убие. Затова забрана за ядене на свинско (келтите в Песинус).

**Най-разпространеният вариант**: Богинята се влюбва в Атис. Той е неверен или трябва да се ожени за дъщерята на царя на Песинус. Тя предизвиква лудост у него и той се самокастрира. Богинята го оплаква и измолва от Зевс тялото на Атис да остане все така хубаво. Неговите жреци, галите, се самокастрират.

Ангдистис, Агдистис – популярно име на богинята през елинистическата епоха – посветителни надписи от Сарди, Докимейон (върху монети), Града на Мидас, от Витиния и Писидия.

ЛИТЕРАТУРА:

**Василева, М.** Кибела, Мидас и скалата. – *Проблеми на изкуството* 1999, №4, 3-12.

**Василева, М.** *Цар Мидас между Европа и Азия.* С., 2005.

**Венедиков, Ив.** *Раждането на боговете.* С., 1992.

**Фол, Ал.** *Тракийският Дионис. Книга втора: Сабазий.* С., 1994.

**Фол, В.** *Скални топоси на вяра в Югоизточна Европа и в Мала Азия през древността.* София, 2007.